Case ID: 1182098
Sentence 9: Bu fakt Fətulla Əliyevin adına 2009-cu ildə verilmiş **********11-10301 reyestr nömrəli daşınmaz əmlakın texniki pasportunda qeyd edilmişdir.Sonra iddiaçılar tərəfindən ərizə ilə Naxçıvan MR Daşınmaz Əmlak və Torpaq Məsələləri üzrə Dövlət Dövlət Xidmətinə JN 1292 A nömrəli şəhadətnamə əsasında onların birgə mülkiyyətinə verilmiş 0.12 ha torpaq sahəsinə dair müvafiq çıxarışın verilməsi üçün müraciət olunmuş, Naxçıvan MR Daşınmaz Əmlak və Torpaq Məsələləri üzrə Dövlət Xidməti tərəfindən eyni məzmunlu yazılı cavab məktubu göndərilərək onlara torpağa dair çıxarış verilməmişdir.İddiaçılar yuxarıda göstərilənləri nəzərə alaraq məhkəmədən, 2006-cı ildə JN 1292 A nömrəli şəhadətnamə əsasında birgə mülkiyyətlərinə verilmiş 0.12 ha torpaq sahəsinə dair müvafiq çıxarışın verilməsi öhdəliyinin Naxçıvan Muxtar Respublikası Daşınmaz Əmlak və Torpaq Məsələləri üzrə Dövlət Xidmətinin üzərinə qoyulması barədə qərar qəbul edilməsini xahiş etmişlər.